## La Vicepresidència Segona convoca les ajudes a la realització d'estades vacacionals per a persones amb discapacitat

*** La quantia de les ajudes ascendix a 1,4 milions d'euros per a l'exercici 2024
* La presentació de sol·licituds és únicament per via telemàtica i el termini serà d'un mes a partir de l'endemà de la publicació en el DOGV**

La Vicepresidència Segona i Conselleria de Servicis Socials, Igualtat i Habitatge ha publicat en el *Diari Oficial de la Generalitat Valenciana* (DOGV) les ajudes a la realització d’estades vacacionals per a persones amb discapacitat per a l’exercici 2024.

El propòsit de les ajudes consistix en la realització d’estades vacacionals que estiguen dirigides a persones amb discapacitat i que es desenvolupen dins d’este any.

Estes subvencions estan destinades a entitats sense ànim de lucre per a la realització d’estades vacacionals per a persones amb discapacitat.

La subvenció de la Vicepresidència Segona establida per a finançar estes activitats ascendix a 1,4 milions d’euros, aprovada en els pressupostos per a l’any 2024.

**Condicions i termini de sol·licitud**

La subvenció per a estades vacacionals preveu la cobertura, com a màxim, de deu dies (nou nits), independentment que l’activitat puga tindre una duració de més dies.

El termini de presentació de sol·licituds serà d’un mes a partir de l'endemà de la publicació en el *Diari Oficial de la Generalitat Valenciana*.

A més, les instàncies es presentaran exclusivament per via telemàtica, mitjançant la firma electrònica pròpia de l’entitat sol·licitant o de la persona que la represente.

El document de la sol·licitud telemàtica, incloent-hi el tràmit específic d’esta sol·licitud, i els annexos es troben accessibles en la seu electrònica de la [Generalitat](https://www.gva.es/va/inicio/procedimientos?id_proc=G94967) i a través del web de la [Vicepresidència Segona](https://inclusio.gva.es/va/web/discapacidad/ajudes-a-programes-d-estades-vacacionals-per-a-persones-amb-diversitat-funcional), així com el procediment per a aportar-hi la documentació.

Fecha: 21/01/2024